《谒三闾大夫祠》
明代·梁以壮

国风不入楚人辞，天使离骚续国诗。空笑郑姬亡土地，几曾罗水没须眉。

残烟柳影连湖暗，旧苑乌啼落日迟。为客亦寻詹尹卜，片心将付白云知。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。